CELEX: 62008CO0042
Language: et
Date: 2008-05-22
Title: Euroopa Kohtu määrus (kaheksas koda), 22. mai 2008.#M. Ilhan versus Staatssecretaris van Financiën.#Eelotsusetaotlus: Hoge Raad der Nederlanden - Madalmaad.#Kodukorra artikli 104 lõike 3 esimene lõik - Teenuste osutamise vabadus - EÜ artiklid 49-55 - Mootorsõidukid - Ühes liikmesriigis registreeritud ja üüritud mootorsõiduki kasutamine teises liikmesriigis - Sellise sõiduki maksustamine viimases liikmesriigis.#Kohtuasi C-42/08.

Euroopa Kohtu (kaheksas koda) 22. mai 2008. aasta määrus – Ilhan vs. Staatssecretaris van Financiën
      (kohtuasi C‑42/08)
      Kodukorra artikli 104 lõike 3 esimene lõik – Teenuste osutamise vabadus – EÜ artiklid 49–55 – Mootorsõidukid – Ühes liikmesriigis registreeritud ja üüritud mootorsõiduki kasutamine teises liikmesriigis – Sellise sõiduki maksustamine viimases liikmesriigis
      Teenuste osutamise vabadus – Piirangud (EÜ artiklid 49–55) (vt punkt 25 ja resolutiivosa)
       Ese
      
      
         
               Eelotsusetaotlus – Hoge Raad der Nederlanden Den Haag – EÜ artiklite 49–55 tõlgendamine – Siseriiklik säte, mis näeb ette
                  registreerimismaksu sõiduki esmakordsel kasutamisel siseriiklikel avalikel teedel sõltumata nende teede kasutamise kestusest
                  – Selles liikmesriigis elava isiku maksukohustus, kui see isik on üürinud teises liikmesriigis registreeritud sõiduki eesmärgiga
                  kasutada seda sõidukit peamiselt esimeses liikmesriigis äritegevuses ning isiklikuks tarbeks kolme aasta vältel
               
             Resolutiivosa
      EÜ artiklitega 49–55 on vastuolus niisuguste siseriiklike õigusnormide kohaldamine nagu põhikohtuasjas ja mille kohaselt isik,
         kelle elu‑ või asukoht on ühes liikmesriigis ning kes peamiselt selles liikmesriigis kasutab teises liikmesriigis registreeritud
         ja sealt renditud sõidukit, on kohustatud tasuma selle sõiduki kasutuselevõtmise tõttu esimese liikmesriigi teedevõrgus maksu,
         mida arvestatakse ilma, et võetaks arvesse nii nimetatud sõiduki rendilepingu kui ka selle sõiduki tegeliku kasutamise kestust
         nimetatud teedevõrgus.